CELEX: 32015R2010
Language: da
Date: 2015-11-11 00:00:00
Title: Kommissionens forordning (EU) 2015/2010 af 11. november 2015 om ændring af forordning (EF) nr. 1708/2005 om gennemførelsesbestemmelser til Rådets forordning (EF) nr. 2494/95, for så vidt angår den fælles indeksreferenceperiode for det harmoniserede forbrugerprisindeks (EØS-relevant tekst)

12.11.2015   
            
            
               DA
            
            
               Den Europæiske Unions Tidende
            
            
               L 295/1
            
         KOMMISSIONENS FORORDNING (EU) 2015/2010
   af 11. november 2015
   om ændring af forordning (EF) nr. 1708/2005 om gennemførelsesbestemmelser til Rådets forordning (EF) nr. 2494/95, for så vidt angår den fælles indeksreferenceperiode for det harmoniserede forbrugerprisindeks
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 2494/95 af 23. oktober 1995 om harmoniserede forbrugerprisindekser (1), særlig artikel 4, stk. 3, og artikel 5, stk. 3,
   under henvisning til udtalelse fra Den Europæiske Centralbank (2), og
   ud fra følgende betragtninger:
   
               (1)
            
            
               Ved forordning (EF) nr. 2494/95 fastsættes det nødvendige statistiske grundlag for udarbejdelse af harmoniserede forbrugerprisindeks (HCPI).
            
         
               (2)
            
            
               Ved Kommissionens forordning (EF) nr. 1708/2005 (3) er der fastsat fælles bestemmelser for fastlæggelse af indeksreferenceperioden for HCPI, som fastsættes til 2005 = 100.
            
         
               (3)
            
            
               Ændringer af delindeks-klassifikationen af HCPI og tilpasningen af delindeks, der er knyttet til HCPI efter indførelsen af 2005 = 100, gør det nødvendigt at ændre indeksreferenceperioden. For at sikre sammenligneligheden og relevansen af HCPI bør indeksreferenceperioden derfor ændres til 2015 = 100.
            
         
               (4)
            
            
               I overensstemmelse med artikel 13 i forordning (EF) nr. 2494/95 er der taget hensyn til omkostningseffektiviteten ved vedtagelsen af denne forordning.
            
         
               (5)
            
            
               Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —
            
         VEDTAGET DENNE FORORDNING:
   Artikel 1
   Artikel 3 i forordning (EF) nr. 1708/2005 affattes således:
   
      »Artikel 3
      Indeksreferenceperiode
      1.   Den fælles indeksreferenceperiode for HCPI fastsættes til 2015 = 100. Denne nye indeksreferenceperiode anvendes for de fuldstændige tidsrækker for HCPI-totalindeksene og -delindeksene og begynder med offentliggørelsen af HCPI for januar 2016.
      2.   Eventuelle yderligere delindeks, der skal integreres med HCPI, tilknyttes i december i et bestemt år på niveauet 100 indekspoint og anvendes fra og med januar i det følgende år.«
   
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. november 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 257 af 27.10.1995, s. 1.
   
      (2)  Udtalelse af 1. juni 2015 (EUT C 209 af 25.6.2015, s. 3).
   
      (3)  Kommissionens forordning (EF) nr. 1708/2005 af 19. oktober 2005 om gennemførelsesbestemmelser til Rådets forordning (EF) nr. 2494/95, for så vidt angår den fælles indeksreferenceperiode for de harmoniserede forbrugerprisindeks, og om ændring af forordning (EF) nr. 2214/96 (EUT L 274 af 20.10.2005, s. 9).